На основу члана 9. став 1., члана 29. став 1. и члана 36. Закона о планском систему Републике Србије („Службени гласник Републике Србије“, бр. 30/18), члана 46. став 1. тачка 2) Закона о локалној самоуправи („Службени гласник Републике Србије“ број 129/07, 83/14-други закон и 101/2016-други закон и 47/18), члана 100. став 1. тачка 3 и члана 102. Статута града Прокупља („Службени лист општине Прокупље, број 15/18), Градско веће града Прокупља на седници одржаној дана 24.02 2022. године, објављује

**ЈАВНИ ПОЗИВ**

**ЗА УЧЕШЋЕ У ЈАВНОЈ РАСПРАВИ**

**О НАЦРТУ ПЛАНА РАЗВОЈА ГРАДА ПРОКУПЉА**

**ЗЕ ПЕРИОД 2022-2028. ГОДИНЕ**

* Нацрт Плана развоја града Прокупља за период 2022. – 2028. године даје се на јавну расправу од 24.02.2022. до 15.03.2022. године.
* Позивају се грађани, удружења и стручна јавност да учествују у јавној расправи о Нацрту Плана развоја града Прокупља за период 2022-2028. године.
* Отворени састанак представника надлежних органа Града, односно јавних служби са заинтересованим грађанима, привредницима, представницима удружења грађана и средстава јавног информисања **ће се одржати у Свечаној сали Града Прокупља 9.3.2022. године са почетком у 11:00 часова.**
* Предлози, сугестије, иницијативе и коментари грађана, удружења и стручне јавности могу се доставити Градској управи града Прокупља путем електронске поште на e-mail адресу: [kler@prokuplje.org.rs](mailto:kler@prokuplje.org.rs) или поштом на адресу Град Прокупље, Никодија Стојановића 2, 18400 Прокупље, са напоменом: **„За јавну расправу о Нацрту Плана развоја града Прокупља за период 2022 – 2028. године”,** канцеларија бр.39, најкасније до 11.3.2022. године до 15:00 часова. Сугестије доставити на посебном обрасцу који је доступан на интернет страници Града путем следећег линка: [www.prokuplje.org.rs/plan-razvoja-grada-prokuplja-2022-2028/](http://www.prokuplje.org.rs/plan-razvoja-grada-prokuplja-2022-2028/)

Број: 06-18/2022-02

У Прокупљу, 24. фебруара 2022. год.

**ГРАДСКО ВЕЋЕ ГРАДА ПРОКУПЉА**

председавајући Градског већа

градоначелник града Прокупља

Милан Аранђеловић